গল টেস্টে হারের পর যেখানে ক্রিকেটারদের আত্মবিশ্বাসে চিড় ধরার কথা, সেখানে অন্য এক বাংলাদেশ দল হাজির। পি সারা ওভালে শততম টেস্ট জিতে, জয় দিয়ে ওয়ানডে সিরিজ শুরু করেছে। শততম টেস্ট জয়ের নেপথ্যে ক্রিকেটারদের একটি সভাকে অন্যতম কারণ হিসেবে দেখছেন তামীম। গল টেস্টে হারের পর বাংলাদেশ দলের বদলে যাওয়ার পেছনে নিজের দর্শনের সঙ্গে বাংলাদেশ ক্রিকেটারদের শরীরি ভাষার লক্ষ্যনীয় পরিবর্তনে সন্তুষ্ট বাংলাদেশ কোচÑ ‘জিতলে সবকিছুই দেখতে ভালো লাগে। গল টেস্টে হারের পর ছেলেদের শরীরি ভাষায় পরিবর্তন দেখতে পেয়েছি। গল টেস্ট হেরে যাওয়ার পর ওরা নিজেরা বসেছিল, তাতে খুব ভালো সাড়া দিয়েছে। আমি নিজেও প্রত্যেক ক্রিকেটারের সঙ্গে কথা বলেছি। তাতেই পরিবর্তন দেখতে পাচ্ছি।’